Syv gode råd: Sådan undgår du at komme til at hvidvaske milliarder

Det kan ske for enhver. Men med RokokoPostens tips kan du holde skandalerne på et minimum.

De fleste af os kender det sikkert: Man opretter et par tusind nye konti i et ekssovjetisk land for nogle mennesker, man ikke rigtig gider spørge om navnet på, og pludselig kommer Finanstilsynet og en hel hær af emsige journalister rendende og insisterer på at vide, præcis hvornår man fik en eller anden advarsel fra Bodil nede i revisionsafdelingen.

Med RokokoPostens syv gode råd kan du undgå den slags bøvl og modtage dit gyldne håndtryk, uden at du skal omkring et besværligt pressemøde først.